สวัสดีค่ะ คุณพอดีพ่อของดิฉันไม่สบาย ก็เลยไม่พบ บอกว่าเป็นตับโต มีอาการทุกอย่างที่ค้นหาในเน็ต อยากทราบว่า เราควรทานอาหารประเภทไหนค่ะ ถึงจะช่วยให้ส่งผลให้มีอาการดีขึ้น และอาหารประเภทไหน ไม่ควรรับประทาน หรือเป็นข้อห้ามสำหรับ โรคตับโต บ้างค่ะแล้วโรคนี้รักษาหายไหมค่ะ และมีอาการไข้ร่วมด้วยค่ะ เป็นไข้ไม่หายซักที และควรปฏิบัติตัวอย่างไรบ้างค่ะขอบพระ คุณล่วงหน้านะคะ
สวัสดีค่ะ ตับโตคือการที่ตับมีขนาดใหญ่มากกว่าปกติ อาการที่เกิดร่วมด้วยได้เช่นแน่นท้อง อาเจียน น้ำหนักลด อ่อนเพลีย เท้าบวมหรือขาบวม โดยภาวะตับโตอาจมีสาเหตุมาจาก ตับอักเสบทั้งจากไวรัสหรือการดื่มแอลกอฮอล์ โรคมะเร็ง ความผิดปกติที่หัวใจและหลอดเลือด เช่นภาวะหัวใจวาย หากเกิดในระยะยาวภาวะตับโตอาจส่งผลให้ตับเสียหายอย่างถาวรได้ค่ะดังนั้นที่สำคัญควรจะหาสาเหตุที่ทำให้ตับโตผิดปกติ และแก้ไขตามสาเหตุนั้นๆ หากมีไข้ร่วมด้วย อาจนึกถึงภาวะตับอักเสบเฉียบพลัน หรือมีฝีในตับได้เช่นกัน ซึ่งจะวินิจฉัยได้จากผลเลือดและการทำอัลตราซาวน์หน้าท้องต่อไปดังนั้นควรกลับไปพบแพทย์เพื่อหาสาเหตุที่แน่ชัด ถ้ามีไข้ร่วมด้วย ควรรีบไป เบื้องต้นนั้น หลีกเลี่ยงการใช้ยาทุกชนิดที่ไม่จำเป็น เพราะยาอาจทำให้ตับอักเสบมากขึ้นได้ รับประทานอาหารอ่อนๆย่อยง่าย และสุกสะอาด ไม่ได้มีอาหารที่ห้ามกินโดยเด็ดขาด แต่ควรงดดื่มแอลกอฮอล์ค่ะ